***UGOVOR O PRUŽAJU USLUGA***

***Prenos snimljenog i montiranog audio i video materijala (koncertni događaji) na CD i DVD***

Zaključen dana ***15.02.2017.godine***, između

***„ŠDC“ d.o.o. Sarajevo***, Trg grada Prato br.8, IDB: 4200637260000), kojeg zastupa direktor Esad Šuman (u daljem tekstu: DAVALAC USLUGA)

i

***MUZIČKE AKADEMIJE U SARAJEVU, Sarajevo,*** Josipa Stadlera 1/II, koju zastupa dekan red.prof.dr. Senad Kazić (u daljem tekstu: KORISNIK USLUGA)

***Član 1.***

Predmet ovog Ugovora je regulisanje međusobnih prava i obaveza između davaoca usluga i korisnika usluga u vezi sa pružanjem usluga prenosa snimljenog i montiranog audio i video mterijala (koncertni događaji) na DVD prema specifikaciji iz ponude broj: 01-2-115/2-17 od 14.02.2017. godine. Korisnik usluga prihvata ponudu davaoca usluga po Odluci dekana Muzičke akademije broj:01-2-115/4-17 od 15.05.2017.god. u ukupnom iznosu od ***5.990,00 KM bez PDV-a***

Ponuda davaoca usluga iz prethodnog stava ovog člana sastavni je dio ovog Ugovora.

***Član 2.***

Korisnik usluga se obavezuje da će blagovremeno obavještavati davaoca usluga o njegovim potrebama za uslugama iz člana 1. ovog Ugovora.

Davalac usluga se obavezuje da će blagovremno, odnosno do datuma dogovorenog sa korisnikom usluga, za svaki pojedini slučaj, dogovoriti rok izvršenja usluge.

***Član 3.***

Kupac će po isporuci robe utvrditi količinu, cijenu preuzete robe i uporediti je sa fakturom.

Kupac se obavezuje da će izmiriti obaveze po ispostavljenoj fakturi u roku od 30 dana na račun broj:338900220677 kod UniCredit banke.

***Član 4.***

Ovaj Ugovor će se primjenjivati do utroška iznosa navedenog u ponudi a najviše godinu dana od dana obostranog potpisivanja.

***Član 5.***

Ugovorne strane mogu raskinuti ovaj Ugovor i prije njegovog isteka, ukoliko se jedna od ugovorenih strana ne bude pridržavala ugovorenih obaveza, uz prethodno izmirenje preuzetih obaveza iz ovog Ugovora

***Član 6.***

Eventualne sporove nastale u realizaciji ovog Ugovora, ugovorne strane će sporazumno rješavati u duhu međusobnog povjerenja i dobre poslovne saradnje. U slučaju da se spor ne može rješiti sporazumno, prihvata se mjesna nadležnost Suda u Sarajevu.

***Član 7.***

Ugovor je sačinjen u 4 (četiri) istovjetna primjerka od koja svaka ugovorna strana zadržava po dva primjerka.

***„ŠDC“ d.o.o Sarajevo Muzička akademija u Sarajevu***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Esad Šuman Prof.drf.Senad Kazić

Broj: 01-2-115/5-17

Datum:.15.02.2017. godine